24/09/2020 | Administración LocalMunicipal
Dodro
Aprobación da convocatoria anual para a concesión de axudas de emerxencia social para o ano 2020

ANUNCIO Aprobación da convocatoria anual para a concesión de axudas de emerxencia social para o ano 2020 Mediante Xunta de Goberno Local, en sesión ordinaria celebrada en data de 11/08/2020, acordouse aprobar as bases da convocatoria anual das axudas de emerxencia social para o ano 2020, conforme o establecido na Ordenanza reguladora das Axudas de Emerxencia Social publicada no BOP da provincia da Coruña do día 10 de xullo de 2012. “CONVOCATORIA ANUAL DAS AXUDAS DE EMERXENCIA SOCIAL ANO 2020 ANTECEDENTES En cumprimento do punto 7.1 da Ordenanza pola que se establecen as bases que regulan as axudas de emerxencia social, publicada no BOP da provincia da Coruña, núm.130, de 10 de xullo de 2012, segundo o cal: “O procedemento de concesión das axudas iniciarase coa aprobación da convocatoria anual en réxime de convocatoria aberta, que será publicada, como mínimo, no taboleiro de anuncios do Concello e, si se considera conveniente, noutros medios que permitan a súa difusión e que se especificarán na resolución de aprobación da convocatoria. A convocatoria será aprobada polo órgano concedente, que será o alcalde ou órgano no que delegue”, corresponde proceder á convocatoria anual das axudas de emerxencia social do Concello para este ano 2020, conforme as seguintes Bases. BASES CONVOCATORIA ANUAL AXUDAS EMERXENCIA SOCIAL Considéranse axudas de emerxencia social ao conxunto de axudas en especie e monetarias, de carácter non periódico, destinadas a paliar ou resolver, por si mesmas ou complementariamente con outros recursos ou prestacións, situacións de urxente necesidade. A finalidade destas axudas é dar resposta urxente a situacións puntuais de necesidade xeradas por emerxencia individual e familiar derivada de gastos específicos relativos a necesidades básicas. A Ordenanza reguladora das axudas de emerxencia social foi publicada definitivamente no BOP da provincia do día 10 de xullo de 2012. A aplicación orzamentaria á que se imputan os créditos orzamentarios das axudas é 2020.2310.48000, cun importe de 10.696,89 euros. Beneficiarios/as Poderán beneficiarse das axudas de emerxencia as persoas individuais ou unidades familiares do Concello de Dodro. Entenderase por unidade familiar o núcleo de convivencia composto por dúas ou máis persoas vinculadas por matrimonio ou calquera outra relación análoga de afectividade, por adopción, acollemento ou parentesco de consanguinidade e afinidade ate o terceiro grao. Terá a condición de beneficiario/a o/a solicitante da axuda. Requisitos dos/as beneficiarios/as  Ser maior de idade ou menor emancipado/a.  Estar empadroado/a e ter residencia efectiva no Concello de Dodro de forma ininterrompida polo menos con seis meses de antigüedade no momento da solicitude, salvo informe en casos excepcionais valorados polo/a traballador/a social.  Acreditar a situación de necesidade urxente.  Que a axuda que se solicita teña un carácter complementario dentro dunha intervención social iniciada dende o Departamento de Servizos Sociais coa persoa solicitante e a súa unidade familiar, constituíndo un apoio para a consecución dos obxectivos establecidos nesta intervención.  Que a unidade familiar non dispoña dos ingresos suficientes para afrontar os gastos derivados da situación de emerxencia, segundo o establecido na táboa que a continuación se presenta. O IPREM de referencia será o IPREM anual formado por 14 pagas. Para o cálculo teranse en conta os ingresos que perciba no momento da solicitude a persoa solicitante ou as persoas que constitúan a unidade familiar en concepto de retribucións, rendas, prestacións, axudas, subsidios por calquera outro concepto. En caso de unidades familiares onde exista mala relación entre os seus membros, poderase ter en conta os ingresos económicos de parte da unidade familiar, previa valoración do/a traballador/a social.  Que o/a beneficiario/a se atope ao corrente nas súas obrigas tributarias e coa Seguridade Social e non sexa debedor/a doutra axuda por reintegro da mesma. Tipoloxía e contía das axudas  Necesidades básicas (alimento, vestimenta, produtos de hixiene persoal, etc.).  Adquisición de menciñas e outros produtos de carácter sanitario (non cubertos polo sistema sanitario).  Gastos relacionados coa vivenda habitual (aluguer, equipamento básico, mantemento das condicións de habitabilidade, subministración e consumo de enerxía eléctrica, etc.).  Axudas para o pagamento dun lugar alternativo ou temporal de aloxamento.  Gastos de desprazamentos a centros sanitarios, escolares, aloxamentos alternativos, etc. non cubertos polos sistemas de referencia.  Gastos en beneficio do/a menor: actividades extraescolares, libros e material escolar, escola infantil, comedor escolar, etc.  Axudas para a atención de situacións de urxente e grave necesidade que non poidan ser atendidas por ningún dos conceptos contemplados nos epígrafes anteriores, previa valoración do/a traballador/a social do Departamento de Servizos Sociais. A contía da axuda establecerase para cada caso concreto en función das circunstancias e das previsións dos gastos que ocasionen a situación de emerxencia. Establécese un límite máximo correspondente ao 100% do Indicador Público de Rendas de Efectos Múltiples (IPREM) engadíndolle o 10% adicional por cada un dos membros da unidade familiar a parte do/a solicitante. Incompatibilidades  Non ter acceso a axudas polo mesmo concepto, por parte doutros organismos, entidades ou administracións públicas, que cubran a necesidade para a que se solicite a prestación.  Non solicitar ningún membro da unidade familiar estas axudas para situacións de emerxencia social durante o mesmo exercicio económico, salvo en casos excepcionais nos que a necesidade sobrevida requira atención urxente e inmediata, e sexa valorado así polo/a traballador/a social. Cando se produza o esgotamento do crédito orzamentario, o órgano concedente acordará a inadmisión de posteriores solicitudes, debendo publicarse o devandito acordo nos mesmos medios que a convocatoria. Presentación de solicitudes O procedemento iniciarase mediante a presentación do impreso de solicitude, segundo modelo oficial (anexo I), presentado no rexistro do Concello coa debida documentación relativa a todas as persoas da unidade familiar:  Fotocopia do DNI/NIE e/ou do libro de familia se é o caso.  Declaración das axudas recibidas polos mesmos conceptos no ano en curso.  Declaración da renda do último exercicio ou certificado de imputación de rendas.  Xustificantes dos ingresos económicos actuais a través de certificados de pensións, nóminas dos últimos doce meses, tarxeta de demanda de emprego e/ou certificado do INEM das prestacións por desemprego, extractos das contas bancarias dos últimos doce meses, etc.  Declaración responsable do/a solicitante ou persoa afectada da unidade familiar na que se faga constar, no seu caso, a carencia absoluta de ingresos.  Xustificación documental da necesidade pola que presenta a solicitude (orzamento do gasto, factura pendente de pago, prescrición médica, etc.).  Compromiso de destinar a axuda para a finalidade para a que é concedida.  Outros documentos específicos que o/a traballador/a social considere necesarios para a correcta valoración da solicitude.  Declaración responsable do/a beneficiario/a de que se atopa ao corrente nas súas obrigas tributarias e coa seguridade social ou sexa debedor/a doutra axuda por reintegro da mesma. Ante unha situación de extrema urxencia que requira dunha intervención inmediata e, previo informe do/a traballador/a social poderá eximirse da presentación dun o máis documentos que deben achegarse coa solicitude agás esta última. Instrución Darase traslado da solicitude ao Departamento de Servizos Sociais para a instrución do procedemento. O órgano instrutor será un/unha traballador/a social que procederá á comprobación dos datos proporcionados, ao requirimento das emendas que procedan e demais funcións previstas legalmente para este órgano. Así esmo o órgano instrutor deberá efectuar a proposta de concesión ou denegación da axuda. Criterios de valoración No procedemento de valoración, teranse en conta dous factores: 1) Valoración económica: procederase ao cálculo da capacidade económica segundo o baremo do/a solicitante e das demais persoas que compoñan a unidade familiar. Entenderanse como ingresos da unidade familiar todos os ingresos obtidos por cada unha das persoas membros da mesma en relación aos últimos 12 meses (rendementos do traballo, prestacións de desemprego, pensións, etc.) Excepcionalmente, cando existan cambios substanciais na renda familiar dentro dos últimos doce meses cunha previsión de permanencia no tempo, poderanse ter en conta unicamente os ingresos relativos ao último trimestre da/ persoa/s afectada/s pola dita situación. No caso da persoa afectada a renda anual sería a resultante de calcular unha media da renda do último trimestre e multiplicala por 14 pagas. No caso de que o/a solicitante ou algunha persoa membro da unidade familiar non poida acreditar documentalmente a percepción de renda algunha, poderá presentar declaración responsable da carencia absoluta de ingresos. Para acceder á concesión da axuda, os ingresos non poderán exceder dos límites establecidos na seguinte táboa. En caso contrario, o indicador económico será o motivo da denegación da axuda, non sendo precisa a posterior valoración social. Da totalidade dos ingresos da unidade familiar deduciranse as cotas aboadas en concepto de hipoteca, préstamo ou aluguer de vivenda habitual.2) Valoración social: O órgano instrutor procederá á comprobación dos datos proporcionados e á valoración técnica da necesidade, a través das técnicas e instrumentos propios da profesión, coa finalidade de emitir un correcto diagnóstico da situación, podendo solicitar a tal efecto, canta información considere precisa. Finalmente este/a profesional emitirá un informe social coa valoración correspondente. A contía da axuda establecerase para cada caso concreto en función das circunstancias e das previsións dos gastos que ocasionen a situación de emerxencia. Establécese un límite máximo correspondente ao 100% do Indicador Público de Rendas de Efectos Múltiples (IPREM) engadíndolle o 10% adicional por cada unha das persoas membros da unidade familiar aparte do/a solicitante. Proposta de resolución. Unha vez efectuada a valoración, o/a traballador/a social emitirá proposta de resolución debidamente motivada. No caso de que a proposta sexa de concesión, esta deberá ter o seguinte contido:  Que a solicitude cumpre os requisitos esixidos nas bases reguladoras e na convocatoria  Datos identificativos do expediente  Finalidade da axuda  Importe da axuda  Se a axuda é monetaria ou en especie  Forma de pagamento  Prazo e forma de xustificación, se procede A proposta de resolución será remitida ó departamento de Intervención Municipal para a súa fiscalización previa. Logo da fiscalización de Intervención, se fose o caso, a solicitude coa documentación e co correspondente informe social e proposta de resolución, será elevada á Alcaldía ou órgano no que delegue, para a súa resolución, na que polo menos quedará reflectido: motivación da concesión ou denegación e no primeiro suposto, ademais indicarase: datos identificativos do expediente, fin da axuda, se é monetaria ou en especie, aplicación orzamentaria, contía, forma de pagamento e prazo e forma de xustificación, de ser o caso. O prazo para ditar resolución será dun mes desde a presentación da solicitude. A notificación cursarase no prazo de dez días a partir da data de resolución. A resolución deberá ser notificada á persoa beneficiaria, xunto co réxime de recursos correspondente. Formas de pago A forma de pagamento das axudas concedidas farase conforme o establecido na resolución, podendo ser:  Axudas en especie (artigos de primeira necesidade: comida, roupa, enxoval, etc.): o pagamento realizarase ao provedor do servizo, que será contratado directamente polo Concello.  Axudas monetarias: o pagamento realizarase ao/a beneficiario/a da axuda. No caso de que se considere conveniente polos/as traballadores/as sociais de Servizos Sociais mediante informe ao respecto, será posible a aprobación do pagamento a unha persoa responsable do/a beneficiario/a (debendo constar na resolución de concesión) ou, no seu caso, na transmisión do dereito de cobro a un terceiro, cando este debera ser o/a último/a receptor/a da axuda. O pagamento das axudas monetarias realizaranse, con carácter xeral, unha vez aprobada a conta xustificativa. Nos supostos de urxencia que sexan valorados deste xeito polo Departamento de Servizos Sociais, poderase realizar con carácter previo o pagamento anticipado, sen necesidade de esixir garantía. Xustificación do gasto No caso das axudas en especie, non será precisa a presentación de conta xustificativa, que quedará acreditada coa execución da contratación da prestación en que consiste a axuda de emerxencia social. No caso de axuda monetaria, a xustificación do gasto efectuarase mediante a presentación das facturas acreditativas que deberán cumprir os requisitos de facturación regulamentariamente establecidos, ou mediante outros documentos de valor probatorio semellante con validez no tráfico xurídico mercantil ou con eficacia administrativa, nos termos establecidos regulamentariamente. O concepto facturado deberá conter o detalle suficiente para proceder á comprobación do cumprimento da finalidade da axuda concedida. O prazo máximo para presentar a conta xustificativa será, como máximo, dun mes desde a notificación da resolución ou do pagamento da axuda, se esta é anterior, debendo fixarse o prazo concreto na proposta de resolución e na resolución de concesión. Naqueles casos nos que a axuda de emerxencia social se conceda unicamente pola concorrencia dunha situación determinada, non se requirirá outra xustificación que a acreditación por calquera medio admisible en dereito da dita situación previamente á concesión, ou mediante informe dos Servizos Sociais. Obrigas dos/as beneficiarios/as Os/as beneficiarios/as das axudas estarán obrigados/as a:  Destinar a axuda ao fin para o que foi concedida.  Escolarizar aos/as menores que estean en idade escolar obrigatoria garantindo a súa asistencia ao centro correspondente.  Non exercer a mendicidade nin a prostitución nin inducir á práctica de calquera delas a ningunha persoa membro da unidade de convivencia.  Permitir e facilitar o labor do/a traballador/a social para verificar a súa situación familiar e económica.  O cumprimento das condicións que se establezan para a concesión das axudas destinadas a superar a situación de necesidade.  Exercitar no prazo que se estableza calquera dereito económico que poida corresponderlle segundo a lexislación vixente.  Comunicar ao Departamento de Servizos Sociais as variacións sobrevidas que poidan dar lugar á modificación ou extinción da axuda. Modelo de solicitude SOLICITUDE DE AXUDA DE EMERXENCIA SOCIAL Datos da persoa interesada DOCUMENTACIÓN A ACHEGAR DA PERSOA INTERESADA:  Fotocopia do documento Nacional de Identidade / Número de Identificación de Estranxeiros ou libro de familia se é o caso.  Declaración das axudas recibidas polos mesmos conceptos no ano en curso.  Xustificantes de ingresos (última declaración da renda ou certificado de imputación de rendas, nóminas dos últimos doce meses ou certificado das pensións ou prestacións actuais, certificado de intereses bancarios, certificado do Servizo Publico de emprego das prestacións por desemprego, etc.)  Declaración responsable do/a solicitante/a ou persoa afectada da unidade familiar na que se faga constar, no seu caso, a carencia absoluta de ingresos.  Xustificación documental da necesidade (orzamento do gasto, factura pendente de pago, etc.)  Compromiso de destinar a axuda á finalidade para a que é concedida,  Declaración responsable do/a beneficiario/a de que se atopa ao corrente nas súas obrigas tributarias e coa Seguridade Social e de que non é debedor/a doutra axuda por reintegro da mesma. (Texto extraído da Ordenanza pola que se establecen as bases que regulan as axudas de emerxencia social, publicada no BOP da provincia da Coruña núm.130, do 10 de xullo de 2012). Dodro, 18 de setembro de 2020. O alcalde Francisco Xabier Castro Tourís